రూపాయి
దేశవిభజన తరువాత మొదట్లో పాకిస్తాను భారత రూపాయినే వాడేది; దానిపై పాకిస్తాను ముద్ర వేసుకునేవారు. గతంలో కువైట్, బహ్రెయిన్, కతర్, యు.ఎ.ఇ, మలేసియా లలో కూడా భారత రూపాయినే అధికారిక ద్రవ్యంగా వాడేవారు. దేశం బయట చెలామణీ కోసమై, ప్రత్యేకంగా గల్ఫ్ రూపీని 1959 మే 1 నాటి చట్టసవరణ ద్వారా భారత ప్రభుత్వం ప్రవేశపెట్టింది. బంగారం దొంగరవాణా ద్వారా దేశ విదేశీ మారక ద్రవ్యంపై వస్తున్న వత్తిడిని తగ్గించందుకు గాను ఈ చర్య తీసుకున్నారు. 1966 జూన్ 6 న భారత్ తన ద్రవ్య విలువను తగ్గించినపుడు అప్పుడు గల్ఫ్ రూపీని వాడుతున్న ఒమన్, కతర్, ఇప్పటి యు.ఎ.ఇ లోని దేశాలు గల్ఫ్ రూపీ స్థానంలో తమ తమ ద్రవ్యాలను ప్రవేశపెట్టాయి. కువైట్ 1961 లోను, బహ్రెయిన్ 1965 లోను ఆ పని చేసేసాయి.
భారతదేశ ఆర్ధిక వ్యవస్థ
చాలా మటుకు భారతదేశ కొనుగోళ్ళు బాహ్య మార్కెట్టులలో మరియు కిరాణాగా పిలువబడే లక్షల కొద్దీ ఉన్న స్వతంత్ర పచారీ కొట్లలో జరుగుతాయి.2008 వరకు పద్ధతిగా నిర్వహించబడే చిల్లర దుకాణాలైన సూపర్ మార్కెట్టులు వంటి వాటి ద్వారా జరిగిన అమ్మకాలు 4% మాత్రమే. ఇది ఇలాగ ఉండగా ఒక కొట్టు తలుపులు తెరవటానికి "కొట్టు పేరుకి సంబంధించిన ఉత్తర్వులు" మరియు "హోర్డింగులు పెట్టకుండా తీసుకొనే చర్యలు" మొదలైన ముప్పైకి పైగా పరిధిలు ఉన్నాయి.వేరే రాష్ట్రాలకి, రాష్ట్రాల నుండి మరియు అదే రాష్ట్రంలో సరుకులని తరలించటానికి పన్నులు ఉన్నాయి.